GULF วิ่ง 3% หลังซื้อ “Jackson” รุกโรงไฟฟ้าสหรัฐ โบรกคาดบุ๊กกำไรปีละ 2.9 พันลบ.
GULF วิ่ง 3% ราคาแตะ 57 บ. โบรกมอง “บวก” ลงทุนโรงไฟฟ้าก๊าซธรรมชาติสหรัฐ “Jackson” คาดรับรู้กำไรปีละ 1.7-2.9 พันลบ. ตั้งแต่ปี 66 เป็นต้นไป วางราคาเป้าหมายปี 66 ที่ 55.50 บ./หุ้น
GULF วิ่ง 3% ราคาแตะ 57 บ. โบรกมอง “บวก” ลงทุนโรงไฟฟ้าก๊าซธรรมชาติสหรัฐ “Jackson” คาดรับรู้กำไรปีละ 1.7-2.9 พันลบ. ตั้งแต่ปี 66 เป็นต้นไป
9 ก.ย. 2565

ผู้สื่อข่าวรายงานว่า วันนี้ (9 ก.ย.65) ราคาหุ้น บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF อยู่ที่ระดับ 57 บาท บวก 1.50 บาท หรือ 2.70% สูงสุดที่ระดับ 57 บาท ต่ำสุดที่ระดับ 56 บาท ด้วยมูลค่าซื้อขาย 986.90 ล้านบาท

ทั้งนี้บล.โนมูระ พัฒนสิน ระบุในบทวิเคราะห์ มอง Positive ต่อการเข้าลงทุนโครงการโรงไฟฟ้าใน U.S. ของ GULF เนื่องจาก 1. สามารถรับรู้ส่วนแบ่งกำไรฯ เข้ามาอย่างมีนัยสำคัญได้ทันทีหลังปี 66 เป็นต้นไป ราว 1,700 – 2,900 ล้านบาท/ปี (สมมติฐาน u-rate เฉลี่ย 90%, gas cost 4-7 S/mmbtu, อัตราดอกเบี้ยจ่าย 4%) หรือคิดเป็น upside ต่อกำไรปกติปี 66-67 ของบล.โนมูระ พัฒนสินราว 9-16% ทั้งนี้โครงการดังกล่าวจะเพิ่ม MW ให้ประมาณการของบล.โนมูระ พัฒนสิน ราว 4% หรือราว 588 MW และ 2.มี upside เพิ่มเติมต่อราคาเป้าหมายปี 66 ของบล.โนมูระ พัฒนสิน ราว 2.3% หรือ 1.25 บาทหุ้น (ฝ่ายวิจัยได้รวมมูลค่าโครงการระหว่างเจรจาใน U.S. ไว้ในปี 66 แล้วราว 2.35 บาท/หุ้น) ซึ่งมาจากกรณี best case ที่ให้สมมติฐาน gas cost ยืนเฉลี่ย 7S/mmbtu ไปตลอดอายุโครงการ (ข้อมูล future contract หลายแหล่งในช่วงปี 66-67 ราคาก๊าซฯ U.S. อยู่ในกรอบ 45$/mmbtu)
รวมทั้ง 3. มีโอกาสสร้าง upside เพิ่มเติมอีกในอนาคตจากโอกาสในการร่วมลงทุนกับ J-POWER สำหรับโครงการพลังงานหมุนเวียน โดยราคาเป้าหมายปี 66 ปัจจุบันของบล.โนมูระ พัฒนสิน ที่ 55.5 บาท/หุ้น ได้รวมมูลค่าโครงการระหว่างเจรจาใน U.S.+EU ไว้อีกราว 400 MW ซึ่งหากขนาดโครงการที่ได้มาในอนาคตสูงกว่าที่เราประเมิน ทุกๆ 100 MW จะมี upside ราว 0.4 บาท/หุ้น (สมมติฐาน IRR 10%) และ 4. มองต้นทุนการเข้าซื้อที่คิดเป็นราว 0.7 Smn/MW ไม่ได้สูงเมื่อเทียบกับ EGCO ที่เข้าซื้อ Linden ที่ 0.74 Smn/MW (อายุมากกว่า 20 ปี แต่มีการ upgrade turbine ใหม่)
ทั้งนี้มองโครงการ Jackson มีความสามารถในการแข่งขันสูง เพราะ 1. เป็นโรงไฟฟ้าใหม่ (ในตลาดที่อายุ 20-40 ปี) ที่มี heat rate ต่ำราว 6,400 – 6,600 BTU/kwh ต่ำกว่า market heat rate ที่อยู่ในช่วง 9,000 – 11,500 BTU/kwh  และ 2. อยู่ในตลาด PJM ที่ถือว่าใหญ่ที่สุดใน U.S. มีความต้องการใช้ไฟสูง รวมทั้ง 3. อยู่ในพื้นที่ที่การเข้ามาแข่งขันจากโรงไฟฟ้าพลังงานหมุนเวียนอย่างลม/แสงอาทิตย์ ไม่มาก เนื่องจากมีพื้นที่อื่นใน U.S. ที่สภาพลมและแสงอาทิตย์เอื้อต่อโครงการพลังงานหมุนเวียนมากกว่า
ขณะที่บริษัทมองผลกระทบต่อสภาพคล่องจากการลงทุนในโครงการ Jackson จำกัด โดยตั้งเป้าเงินลงทุนที่ใช้ในการเช้าซื้อ เป็นเงินที่ได้จากการขาย BKR2 ราว 305 ล้านยูโร หรือราว 1.1 หมื่นล้านบาท ส่วนที่เหลือจะใช้เงินจากการออกหุ้นกู้ ซึ่งผู้บริหารมองบริษัทยังมีความสามารถในการกู้อีกไม่ต่ำกว่า 1 แสนล้านบาท
ดังนั้นคงคำแนะนำ Neutral ที่ราคาเป้าหมายปี 66 ที่ 55.50 บาท/หุ้น แม้ฝ่ายวิจัยคงมุมมอง GULF มีปัจจัยบวกรองรับต่อเนื่องใน  65-70 จากธุรกิจไฟฟ้าเติบโตสูงจากการทยอย COD กำลังการผลิตใหม่ใน 4 ปีข้างหน้า (65-68) ต่อเนื่อง ส่งให้ Equity MW เพิ่มกว่า 1 เท่าตัว และยังมีโครงการรอ COD ต่อในปี 70 รวมถึงกำไรเติบโตก้าวกระโดด 31% CAGR ในช่วงปี 65-66 แต่มองราคาหุ้นปรับขึ้นสะท้อนการเติบโตดังกล่าว, การเข้าลงทุนโครงการ Jackson รวมถึงโครงการระหว่างเจรจาที่ยังมีความไม่แน่นอนไประดับหนึ่งแล้ว เบื้องต้นประเมินราคาเป้าหมายปี 66 อาจมี upside อีกราว 2.00 – 3.25 บาทหุ้น ซึ่งใกล้เต็มมูลค่า แนะนำผู้มีหุ้นทยอย lock profit ออกบางส่วน เพื่อลดความเสี่ยงหากโครงการระหว่างเจรจาขนาดใหญ่อย่าง LNG to power ในเวียดนามล่าช้า